ผบช.ก. รู้แล้ว ใครเจ้าของหวย 30 ล้านบาท
วันนี้ (13 ก.พ.2561) พล.ต.อ.จักรทิพย์ ชัยจินดา ผู้บัญชาการตำรวจแห่งชาติ ร่วมประชุมคลี่คลาย คดีหวย 30 ล้านบาท หลังโอนสำนวนคดีจากตำรวจภูธรภาค 7 ให้พนักงานสอบสวนกองบังคับการปราบปรามดำเนินการต่อ ซึ่งในคดีนี้ยังเป็นการต่อสู้ทางด้านพยานและหลักฐาน ระหว่าง ร.ต.ท.จรูญ วิมูล อดีตข้าราชการตำรวจ กับนายปรีชา ใคร่ครวญ ข้าราชการครูชำนาญการพล.ต.ท.ฐิติราช หนองหาญพิทักษ์ ผู้บัญชาการตำรวจสอบสวนกลาง ระบุ ตำรวจกองปราบปรามลงพื้นที่และรวบรวมพยานหลักฐานที่เกี่ยวข้อง จนมีความชัดเจนมากเพียงพอที่จะชี้ได้ว่า หวย 30 ล้านบาทเป็นของใคร แต่ยังไม่พบทำเป็นขบวนการพยายามจะทำให้สมบูรณ์ทุกๆ เรื่องไป ให้สิ้นกระแสความไม่รู้ว่าใครผิด ใครถูก ใครเกี่ยวข้อง ใครไม่เกี่ยวข้อง ใครเป็นตัวการ ใครเป็นผู้ร่วม ใครเป็นผู้สนับสนุน ฉะนั้นเราต้องดู ต้องให้ความเป็นธรรมทุกคน บางคนไม่ได้ตั้งใจเกี่ยว ทั้ง 2 ฝ่ายนะ บางทีก็ไม่ตั้งใจเกี่ยว อาศัยความเป็นพวกพ้อง อาศัยความเชื่อ เชื่อว่าคนนี้เป็นคนดี ก็เลยออกมาช่วยกัน พล.ต.ท.ฐิติราช กล่าว พล.ต.อ.จักรทิพย์ ชัยจินดา ผู้บัญชาการตำรวจแห่งชาติ เปิดเผยว่า กรณีนี้ต้องคลี่คลายและให้ความชัดเจนสังคม และต้องมีฝ่ายที่ถูกดำเนินคดีทางกฎหมายคดีนี้อาจจะคล้ายๆ กับครูจอมทรัพย์ อันนี้ความรู้สึกส่วนตัวผมนะ พล.ต.อ.จักรทิพย์ ระบุพล.ต.ท.ฐิติราช เปิดเผยการสอบสวนในเชิงลึก ยังไม่พบตำรวจหรือระดับยี่ปั้วเข้ามาเกี่ยวข้อง พร้อมฝากถึงประชาชนให้ดูเรื่องนี้เป็นกรณีศึกษา ทั้งผู้ซื้อและผู้ที่แฝงตัวจะเลียนแบบพฤติกรรมอ้างสิทธิ์ของผู้อื่น
ผู้บัญชาการตำรวจสอบสวนกลาง ระบุ ตำรวจกองปราบปรามรวบรวมพยานหลักฐานที่เกี่ยวข้อง จนมีความชัดเจนมากพอที่จะชี้ได้ว่า หวย 30 ล้านบาทเป็นของใคร แต่ยังไม่พบทำเป็นขบวนการ
หวย30ล้าน,ครูปรีชา,พล.ต.อ.จักรทิพย์ ชัยจินดา,พล.ต.ท.ฐิติราช หนองหาญพิทักษ์,รู้แล้วใครเป็นเจ้าของ,เจ้าของหวย,ตำรวจภูธรภาค 7,กองบังคับการปราบปราม,จิตวิทยา,ปรีชา ใคร่ครวญ,ร.ต.ท.จรูญ วิมูล